Philip H. Dybvig

Philip Hallen Dybvig (født 22. mai 1955) er en amerikansk økonom. Han er professor i bank og finans ved Washington University in St. Louis. Han ble i 2022 tildelt Sveriges Riksbanks pris i økonomisk vitenskap til minne om Alfred Nobel for sin forskning på banker og finanskriser.

Dybvig har spesialisert seg på prissetting av eiendeler, bankvirksomhet, investering samt eierstyring og selskapsledelse. Han har tidligere vært professor ved Yale-universitetet. Han var leder av Western Finance Association fra 2002 til 2003. Han har vært redaktør for forskningstidsskriftene Review of Financial Studies, Journal of Economic Theory, Finance and Stochastics, Journal of Finance, Journal of Financial Intermediation, Journal of Financial and Quantitative Analysis og Review of Financial Studies.

Referanser

Eksterne lenker  
 Hjemmeside ved Washington University

Økonomer fra USA
Sveriges Riksbanks pris i økonomisk vitenskap til minne om Alfred Nobel